Sfârșitul lunii mai vine cu evenimente importante ȋn familia ȋndrăgiţilor artiști de folclor Lavinia Goste și Marius Zorilă. Fetiţele cuplului vor susţine ȋncepând de astăzi primul examen important din vieţile lor – Evaluarea Naţională de clasa a IV-a. Nici bine nu vor scăpa de emoţiile concursului, căci Lavinia și Marius vor „ieși la joc” pentru pregătirea celui mai important eveniment din acest an – concertul extraordinar de celebrare a folclorului – Autentic Românesc, pe care ȋl vor susţine pe 21 iunie, la Baia Mare.
„Tocmai am realizat că ȋncepând de astăzi urmează o lună de foc pentru noi. De câteva zile ne confruntăm cu emoţii mari pentru minunile noastre, pe care evident ȋncercăm să le ascundem de ele. Primăvara asta a venit cu cel mai important examen de până acum pentru ele și, deși știm bine că se vor descurca fără probleme, nu avem cum să nu trăim aceste emoţii împreună. Mai ales că ne aflăm într-o perioadă foarte ȋncărcată din punct de vedere emoţional pentru ȋntreaga familie. După ce ne vom liniști cu evaluarea fetelor, vom porni drumurile săptămânale către Baia Mare, pentru a ne asigura că pregătirile pentru cel mai mare eveniment al nostru de anul acesta merg exact așa cum ne dorim noi, adică perfect! Chiar dacă avem acolo o echipă de oameni extraordinari, care ne ajută cu tot ce presupune pregătirea unui eveniment cu peste 100 de artişti din toate colţurile ţării, tot vrem să fim acolo, să vedem cu ochii noştri totul”, au declarat Lavinia și Marius.
Pe 21 iunie, Lavinia Goste a ales să ȋși sărbătorească ziua de naștere alături de prieteni de suflet și colegi de breaslă, pe scena Sălii Sporturilor din Baia Mare. Concertul Autentic Românesc – Din inimi de români, ce poartă semnătura Laviniei și a lui Marius, va aduce alături de Orchestra Naţională Valahia artiști de renume precum Aurel Tămaș, Veta Biriș, Niculina Stoican, Vasile Coca, Florentina și Petre Giurgi, Diana Cîrlig și Ionuț Bledea, Laura Olteanu și Ionela Toma. Spectacolul original care celebrează folclorul la rang de artă şi aduce în faţa publicului filonul autentic românesc şi vocea unică a artistei va debuta la Baia Mare, iar ulterior va continua ȋn mai multe orașe din ţară și nu numai.
Ionel Bogdan e tânăr, doar la exterior. În străfundul ființei sale, aduce a baron vechi, decrepit, de început de anii...
Citeste mai mult